CELEX: 32001D0671
Language: el
Date: 2001-08-21 00:00:00
Title: 2001/671/ΕΚ: Απόφαση της Επιτροπής, της 21ης Αυγούστου 2001, για την εφαρμογή της απόφασης 89/106/ΕΟΚ του Συμβουλίου όσον αφορά την ταξινόμηση των στεγών και επικαλύψεων στεγών ανάλογα με τις επιδόσεις τους απέναντι σε εξωτερική πυρκαγιά (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2474]

Avis juridique important

|

32001D0671

2001/671/ΕΚ: Απόφαση της Επιτροπής, της 21ης Αυγούστου 2001, για την εφαρμογή της απόφασης 89/106/ΕΟΚ του Συμβουλίου όσον αφορά την ταξινόμηση των στεγών και επικαλύψεων στεγών ανάλογα με τις επιδόσεις τους απέναντι σε εξωτερική πυρκαγιά (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2474]  

Επίσημη Εφημερίδα αριθ. L 235 της 04/09/2001 σ. 0020 - 0022

Απόφαση της Επιτροπήςτης 21ης Αυγούστου 2001για την εφαρμογή της απόφασης 89/106/ΕΟΚ του Συμβουλίου όσον αφορά την ταξινόμηση των στεγών και επικαλύψεων στεγών ανάλογα με τις επιδόσεις τους απέναντι σε εξωτερική πυρκαγιά[κοινοποιηθείσα υπό τον αριθμό Ε(2001) 2474](Κείμενο που παρουσιάζει ενδιαφέρον για τον ΕΟΧ)(2001/671/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(1), όπως τροποποιήθηκε από την οδηγία 93/68/ΕΟΚ(2), και ιδίως το άρθρο 20 παράγραφος 2 στοιχείο α),Εκτιμώντας τα ακόλουθα:(1) Το άρθρο 3 παράγραφος 2 της οδηγίας 89/106/ΕΟΚ ορίζει ότι προκειμένου να ληφθούν υπόψη τα διαφορετικά επίπεδα προστασίας για τα δομικά έργα, τα οποία ενδεχομένως υφίστανται σε εθνικό, περιφερειακό ή τοπικό επίπεδο, είναι δυνατόν για κάθε βασική απαίτηση να ορίζονται κατηγορίες επιδόσεων στα ερμηνευτικά έγγραφα. Τα εν λόγω έγγραφα έχουν δημοσιευθεί στην "Ανακοίνωση της Επιτροπής σχετικά με τα ερμηνευτικά έγγραφα της οδηγίας του 89/106/ΕΟΚ"(3).(2) Στο σημείο 2.2 του ερμηνευτικού εγγράφου αριθ. 2 αναφέρονται ορισμένα αλληλένδετα μέτρα για την ικανοποίηση της βασικής απαίτησης "Πυρασφάλεια", τα οποία από κοινού συμβάλλουν στον καθορισμό μιας στρατηγικής για την πυρασφάλεια η οποία μπορεί να θεσπιστεί κατά διαφορετικούς τρόπους στα κράτη μέλη.(3) Στο σημείο 4.2.1 του ερμηνευτικού εγγράφου αριθ. 2 αιτιολογείται η ανάγκη ύπαρξης διαφορετικών επιπέδων της βασικής απαίτησης τα οποία μπορούν να αποτελούν συνάρτηση του τύπου, της χρήσης και της τοποθεσίας των δομικών έργων, της διάταξης του έργου και της ύπαρξης εγκαταστάσεων έκτακτης ανάγκης.(4) Στο σημείο 4.3.1.2.2 του ερμηνευτικού εγγράφου αριθ. 2 προσδιορίζονται οι απαιτήσεις για τα δομικά προϊόντα όσον αφορά τις στέγες που είναι εκτεθειμένες σε εξωτερική πυρκαγιά.(5) Τα διαφορετικά επίπεδα των εν λόγω απαιτήσεων που υπάρχουν στα κράτη μέλη μπορούν να εκφραστούν σε ένα σύστημα κατηγοριών, οι οποίες δεν περιλαμβάνονται στο ερμηνευτικό έγγραφο αριθ. 2.(6) Στο άρθρο 6 παράγραφος 3 της οδηγίας 89/106/ΕΟΚ αναφέρεται ότι τα κράτη μέλη μπορούν να ορίσουν τα τηρητέα στο έδαφος τους επίπεδα επιδόσεων, μόνο στα πλαίσια των κατατάξεων που έχουν εγκριθεί σε κοινοτικό επίπεδο και μόνο προσδιορίζοντας μία ή περισσότερες κατηγορίες ή και όλες.(7) Λόγω της απουσίας μιας ενιαίας, πλήρως εναρμονισμένης μεθόδου δοκιμής, η ταξινόμηση που περιλαμβάνεται στην παρούσα απόφαση θα πρέπει να βασίζεται σε ένα πρότυπο που περιλαμβάνει τρεις διαφορετικές μεθόδους δοκιμής οι οποίες ανταποκρίνονται σε διαφορετικά σενάρια κινδύνου πυρκαγιάς. Αυτό θεωρείται ότι αποτελεί ενδιάμεση λύση μέχρι την επίτευξη πλήρους εναρμόνισης με την ανάπτυξη μιας πλήρως εναρμονισμένης μεθόδου δοκιμής. Όταν επιτευχθεί η εν λόγω εναρμονισμένη μέθοδος, η παρούσα απόφαση θα μπορεί να τροποποιηθεί έτσι ώστε να ληφθεί υπόψη τόσο η νέα μέθοδος δοκιμής όσο και οι συναφείς ταξινομήσεις.(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Θεσπίζεται κοινοτικό σύστημα ταξινόμησης που προβλέπεται στην οδηγία 89/106/ΕΟΚ, όσον αφορά τις επιδόσεις των στεγών/επικαλύψεων στεγών απέναντι σε εξωτερική πυρκαγιά.Το εν λόγω σύστημα ταξινόμησης παρατίθεται στο παράρτημα.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 21 Αυγούστου 2001.Για την ΕπιτροπήErkki LiikanenΜέλος της Επιτροπής(1) ΕΕ L 40 της 11.2.1989, σ. 12.(2) ΕΕ L 220 της 30.8.1993, σ. 1.(3) ΕΕ C 62 της 28.2.1994, σ. 1.ΠΑΡΑΡΤΗΜΑΠΡΟΛΟΓΟΣΕφαρμόζεται η έκθεση CEN CR 1187:2001 και οι αναβαθμισμένες διάδοχες μορφές αυτής. Οι αναβαθμισμένες διάδοχες μορφές θα περιέχουν, μεταξύ άλλων, νέες αναθεωρήσεις της έκθεσης CEN, το πρότυπο με τη μορφή ΕΝV ή ΕΝ, με βάση τα αποτελέσματα/τα συμφωνηθέντα κατά την ειδική συνεδρίαση της CEN TC 127 της 16ης Μαΐου 2001Η ταξινόμηση που ορίζεται στον παρακάτω πίνακα βασίζεται στο πρότυπο CR 1187: 2001 που περιλαμβάνει τρεις διαφορετικές μεθόδους δοκιμής, οι οποίες ανταποκρίνονται σε διαφορετικά σενάρια κινδύνου πυρκαγιάς. Δεν υπάρχει άμεση συσχέτιση μεταξύ των μεθόδων δοκιμής και, κατά συνέπεια, δεν υπάρχει γενικά αποδεκτή ιεραρχική ταξινόμηση μεταξύ τους.Κατά την κανονιστική ρύθμιση των επιδόσεων πυραντίστασης των στεγών/επικαλύψεων στεγών, τα κράτη μέλη μπορούν αφενός να επιλέγουν το συνδυασμό ή τους συνδυασμούς μεθόδων/κατηγοριών που θεωρούνται κατάλληλες για τον πραγματικό κίνδυνο (ή κινδύνους) πυρκαγιάς που υπάρχουν στην επικράτεια τους και, αφετέρου, να θεσπίσουν μια εθνική ιεραρχική ταξινόμηση μεταξύ των διαφόρων δοκιμών/κατηγοριών.Με την απόφαση 2000/553/ΕΚ της Επιτροπής(1) καταρτίζεται κατάλογος προϊόντων (ή/και υλικών) επικάλυψης στεγών, τα οποία μπορεί να θεωρηθούν ότι πληρούν όλες τις απαιτήσεις του χαρακτηριστικού "επιδόσεις πυραντίστασης σε εξωτερική πυρκαγιά" χωρίς να απαιτούνται δοκιμές, υπό την προϋπόθεση ότι θα εκπληρώνοντα όλες οι εθνικές διατάξεις σχετικά με το σχεδιασμό και την εκτέλεση των έργων. Τα εν λόγω προϊόντα/υλικά θεωρούνται ότι υπάγονται στις κατηγορίες BROOF του παρακάτω πίνακα, χωρίς να απαιτούνται δοκιμές.ΣΥΜΒΟΛΑΟι κατατάξεις σύμφωνα με τις τρεις μεθόδους δοκιμών προσδιορίζονται ως εξής:- CR 1187:2001 τέστ 1: XROOF(τ1), όπου τ1 = Είδος πυρκαγιάς μόνο·- CR 1187:2001 τέστ 2: XROOF(τ2), όπου τ2 = Είδος πυρκαγιάς + άνεμος·- CR 1187:2001 τέστ 3: XROOF(τ3), όπου τ3 = Είδος πυρκαγιάς + άνεμος + ακτινοβολία.TE: κρίσιμος χρόνος εξάπλωσης εξωτερικής πυρκαγιάςTP: κρίσιμος χρόνος πυροδιείσδυσηςΠίνακαςΚΑΤΗΓΟΡΙΕΣ ΕΠΙΔΟΣΕΩΝ ΕΠΙΚΑΛΥΨΕΩΝ ΣΤΕΓΩΝ ΣΕ ΕΞΩΤΕΡΙΚΗ ΠΥΡΚΑΓΙΑ ((Ο αριθμός των κατηγοριών επαναξετάζεται και θα τροποποιηθεί μόλις ληφθούν τα αναγκαία στοιχεία.))>ΘΕΣΗ ΠΙΝΑΚΑ>(1) ΕΕ L 235 της 19.9.2000, σ. 19.